подход не е в пълно съответствие с даден практически правилник, вносителят на предложението трябва да докаже, че използваният алтернативен подход води най-малкото до същото ниво на безопасност.
 2.3.7.
 Ако свързаният с конкретна опасност риск не може да бъде сведен до приемливо ниво чрез прилагането на практически правилници, се определят допълнителни мерки за безопасност чрез прилагане на един от другите два принципа за приемливост на риска.
 2.3.8.
 Когато всички опасности се контролират с помощта на практически правилници, процедурата за управление на риска може да бъде ограничена до:
 а)
 идентифициране на опасностите в съответствие с точка 2.2.6;
 б)
 вписване на използваните практически правилници в регистъра на опасностите в съответствие точка 2.3.5;
 в)
 документиране на прилагането на процедурата за управление на риска в съответствие с раздел 5;
 г)
 независима оценка в съответствие с член 6.
 2.4. Използване на референтна система и определяне на риска
 2.4.1.
 С помощта на другите участници вносителят на предложението анализира дали една, повече или всички опасности са обхванати от подобна система, която може да бъде приета като референтна система.
 2.4.2.
 Референтната система трябва да удовлетворява най-малко следните изисквания:
 а)
 доказала се е в практиката, че има приемливо ниво на безопасност и поради това все още отговаря на условията за одобрение в държавата членка, в която ще бъде въведена промяната;
 б)
 има подобни функции и интерфейси като оценяваната система;
 в)
 използва се при сходни експлоатационни условия като оценяваната система;
 г)
 използва се при сходни условия на околната среда като оценяваната система.
 2.4.3.
 Ако дадена референтна система отговаря на изискванията, изброени в точка 2.4.2, тогава за оценяваната система:
 а)
 рисковете, свързани с опасностите, обхванати от референтната система, се считат за приемливи;
 б)
 изискванията за безопасност по отношение на опасностите, обхванати от референтната система, могат да се получат от анализите на безопасността или чрез оценка на резултатите по безопасността на референтната система;
 в)
 тези изисквания за безопасност се вписват в регистъра на опасностите като изисквания за безопасност по отношение на съответните опасности.
 2.4.4.
 Ако оценяваната система се отклонява от референтната система, при определянето на риска трябва да се докаже, че оценяваната система постига най-малко същото ниво на безопасност както референтната система, прилагайки друга референтна система или един от другите два принципа за приемливост на риска. В този случай рисковете, свързани с опасностите, обхванати от референтната система, се считат за приемливи.
 2.4.5.
 Ако не може да бъде доказано най-малко същото ниво на безопасност както при референтната система, за отклоненията се определят допълнителни мерки за безопасност чрез прилагане на един от другите два принципа за приемливост на риска.
 2.5. Конкретно изчисление и определяне на риска
 2.5.1.
 Когато опасностите не са покрити от един от двата принципа за приемливост, установени в точки 2.3 и 2.4, доказването на приемливостта на риска се извършва чрез конкретно изчисление и определяне на риска. Рисковете, произтичащи от тези опасности се изчисляват количествено или качествено, като се отчитат съществуващите мерки за безопасност.
 2.5.2.
 Приемливостта на изчислените рискове се определя с помощта на критериите за приемливост на риска, получени или основани на изисквания, съдържащи се в законодателството на Съюза или в нотифицирани